নিজেই ঠিক করুন ভ্রু’র আকার
মনে হতে পারে ভ্রু’র আকার ঠিক করতে প্লাক করার মতো সহজ বিষয় আর নেই।তবে এখানেও রয়েছে কিছু ধাপ অনুসরণের ব্যাপার।এই বিষয়ে রিয়েলসিম্পল ডটকম’য়ে প্রকাশিত প্রতিবেদনে নিউ ইয়র্ক’য়ের সৌন্দর্য ও ভ্রু বিষয়ক-বিশেষজ্ঞ রবিন ইভান্স, গোসলের পর ভ্রু প্লাক করার পরামর্শ দেন।তার কথায়, “এতে শুধু ত্বক পরিষ্কার পাওয়া যাবে না নয়, পাশাপাশি ভ্রু’র কূপও থাকবে নরম। ফলে ভ্রু ওঠাতে সহজ হবে। এছাড়া কয়েক ফোঁটা ফেইস অয়েল মেখেও ভ্রু’র গোড়া নরম করা যায়।”বাড়তি আগা ছাঁটাপ্রথমে ভ্রু চিরুনি দিয়ে উপরের দিকে আঁচড়ে নিন। এরফলে বাড়তি আগাগুলো দৃশ্যমান হবে। সেগুলো চিকন কাচি দিয়ে ছেঁটে সমান করে নিতে হবে।আকার তৈরি করা“২০০৩ সালের মতো চিকন ভ্রু’র স্টাইল তো এখন করা হয় না। তাই একটু মোটা ভ্রু’র আকার তৈরি করতে মাপটা করে নিতে হয়”- বলেন ইভান্স।প্রথমে ভ্রু আঁকার পেন্সিল নিয়ে, নাঁকের ‍ফুটার পাশে সোজা করে ধরতে হবে। পেন্সিলের মাথাটা চোখের ওপরে যেখানে নির্দেশ করবে সেখান থেকে শুরু হবে ভ্রু। এখানে একটি ফোঁটা দিন।এই অবস্থা থেকেই চোখের মনির ওপর দিয়ে কোনোকুনি পেন্সিলটা ধরলে ভ্রু’র যে অংশে পড়বে সেখান থেকেই ভ্রুটা বেঁকবে। এবার এখানেও একটা ফোঁটা দিন।তারপর একইভাবে নাঁকের ফুটার পাশে আলগোছে পেন্সিলটা ধরে চোখের বাইরের কোন বরাবর ধরুন। এই জায়গাটা হবে ভ্রু’র শেষ প্রান্ত। এখানেও একটি ফোঁটা দিন।এভাবে তিনটি ফোঁটা পাওয়ার পর সেই অনুযায়ী পেন্সিল দিয়ে ভ্রু বর্ডার এঁকে নিন। তারপর বর্ডার ধরে ভ্রু প্লাক করে আকার দিয়ে নিতে পারবেন সহজে।
চিমটা নির্বাচনএই ক্ষেত্রে সান ফ্রান্সিককো’র সৌন্দর্য-বিশেষজ্ঞ মিশেল হোম্স, সামনের দিকে বাঁকানো মাথার চিমটা কেনার পরামর্শ দেন।তিনি বলেন, “ভ্রু’র ত্বক তর্জনি দিয়ে টেনে ধরে চিমটা দিয়ে এক একটা ভ্রু ধরে যেদিকে লোম ওঠে সেদিকে টেনে ওঠাতে হবে ভ্রু। মনে রাখতে হবে, যে কোনো লোম কৌনিকভাবে ওঠে। তাই সোজা টানলে হবে না। ভ্রু ওঠাতে টানতে হবে কোনাকুনিভাবে।”ময়েশ্চারাইজার দিয়ে শেষ করাকাজ শেষ হলে, ভ্রু’র পেন্সিরে দাগ ভালো মতো মুছে নিন। এক্ষেত্রে মাইসেলার ওয়াটার ব্যবহার করা যেতে পারে।ইভান্স বলেন, “ত্বক সংবেদনশীল হলে অল্প ময়েশ্চারাইজার ব্যবহারে আরাম পাওয়া যাবে।”ছবি: ফ্রিপিক ডটকম।আরও পড়ুন‘ভ্রু প্লাক’ করার পর

পেশাদার সজ্জাকরদের মতো নিজের ভ্রু’র আকার ঠিক করতে অনুসরণের প্রয়োজন হবে কয়েকটি ধাপ।